ניו יורק מטס

הניו יורק מטס (באנגלית: New York Mets) היא קבוצת בייסבול מליגת ה-MLB, הממוקמת בעיר ניו יורק. הקבוצה משחקת בבית המזרחי של הנשיונל ליג. ב-1957 עזבו שתי קבוצות בייסבול הברוקלין דודג'רס והניו יורק ג'איינטס את העיר ועברו לחוף המערבי של ארצות הברית. צעד זה השאיר את העיר ניו יורק ללא קבוצה בנאשיונל ליג (הניו יורק יאנקיז משחקים באמריקן ליג). לאחר ניסיון להעביר קבוצות מערים אחרות לשחק בניו יורק, הוחלט להקים קבוצה חדשה, שהחלה לשחק ב-1962. לאחר מספר שנים גרועות, בהן שברה הקבוצה את שיא ההפסדים בעונה (120 הפסדים ב-1962, שיא שנשבר רק בשנת 2024 על ידי השיקגו וייט סוקס), הפתיעה הקבוצה וזכתה באליפות (ה-World Series) בשנת 1969. הקבוצה כונתה "The Amazin's" - "המדהימים", כינוי שדבק בה עד היום, עוד מעונתה הראשונה, אם כי בתחילה היה כינוי זה ציני ורק לאחר הזכייה באליפות, הכינוי הגשים את עצמו. ב-1986 זכו שוב המטס באליפות לאחר ניצחון על הבוסטון רד סוקס בסדרת הגמר. מסדרה זו זכור בעיקר סופו של המשחק השישי, בו היו הרד סוקס במרחק של פסילה אחת מהזכייה באליפות, אך המטס ניצחו בשל טעות של ביל באקנר מבוסטון שהכדור חלף בין רגליו ליד הבסיס הראשון, והשוו את הסדרה, בדרך לזכייה באליפות. המטס זכו באליפות הנשיונל ליג שלוש פעמים נוספות, אך הפסידו בסדרת הגמר: ב-1973 לאוקלנד אתלטיקס, ב-2000 ליריבתם העירונית, הניו יורק יאנקיז, בדרבי המכונה "Subway Series" וב-2015 לקנזס סיטי רויאלס. לאחר הופעת הקבוצה בסדרת הגמר בשנת 2000, חלה נסיגה ביכולת הקבוצה, שלא עלתה לפלייאוף עד שנת 2006, בה הייתה רחוקה משחק אחד מעלייה לסדרת הגמר. בעונת 2007 הייתה המטס לקבוצה הראשונה בהיסטוריה שאיבדה יתרון מבטיח של 7 משחקים, 17 משחקים לפני תום העונה הרגילה, ולא העפילה לפלייאוף. התמוטטות זו חזרה בשנת 2008, שגם בה איבדו המטס את המקום הראשון בשלהי ספטמבר ולא עלו לפלייאוף. ב-1 ביוני 2012, במהלך העונה ה-51 בתולדות המטס זרק יוהאן סנטנה את ה"נו היטר" (No Hitter) הראשון בתולדות הקבוצה. בספטמבר 2020 נרכשה על ידי מנהל קרן הון, סטיב כהן במחיר של 2.9 מיליארד דולר. במרץ 2021 הכריזה הקבוצה שמותג במבה של חברת אסם, והיא הייתה נותנת החסות לעונת 2021. בעונת 2024, העפילו המטס לפלייאוף, לאחר ניצחון על האטלנטה ברייבס ביום האחרון של הליגה הסדירה. במשחקי הפלייאוף הביסה את מילווקי ברוארס ואת פילדלפיה פיליז והבטיחה את הופעתה בסדרת הגמר של הליגה לאומית מול לוס אנג'לס דודג'רס. ה-MLB החליטה להוציא את מספרו של רובינסון משימוש, בשל כבוד והישגיו של השחקן. כלומר, אף קבוצה בליגה לא יכולה לתת לשחקן מסוים את המספר. משנת 1964 ועד 2008 היה המגרש הביתי של המטס אצטדיון שיי, שנקרא על שם ויליאם (ביל) שיי, שעזר בהקמת הקבוצה. האצטדיון היה בפארק פלאשינג מדוז בקווינס. בשנת 2009 נפתח אצטדיון סיטי פילד, סמוך למיקומו של אצטדיון שיי שנהרס. האצטדיון נקרא על שם חברת סיטיגרופ, ששילמה 20 מיליון דולר עבור קריאת שם האצטדיון על שמה. מדיה וקבצים בנושא ניו יורק מטס בוויקישיתוף אתר האינטרנט הרשמי של ניו יורק מטס (באנגלית) ניו יורק מטס, ברשת החברתית פייסבוק ניו יורק מטס, ברשת החברתית אקס (טוויטר) ניו יורק מטס, ברשת החברתית אינסטגרם ניו יורק מטס, סרטונים בערוץ היוטיוב ניו יורק מטס, באתר אנציקלופדיה בריטניקה (באנגלית) Cardinals vs. Mets Deesha Thosar, Steve Cohen officially approved as owner of Mets; Mayor de Blasio signs off on deal, New York Daily News, ‏2020-10-30 (באנגלית אמריקאית) https://twitter.com/mets/status/1377245169473490946, Twitter מה עושה התינוק של במבה באחת מקבוצות הבייסבול המפורסמות בעולם? - וואלה כסף, באתר וואלה, ‏2021-04-02 'Destiny was on us': Mets prevail in all-time classic to clinch WC berth, MLB.com (באנגלית) New York Mets Complete Historic Comeback in 2024 Season By Reaching NLCS, Fastball On SI, ‏2024-10-10 (באנגלית אמריקאית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.